Cuhcur

Cuhcur atawa kuéh cuhcur  (basa Indonésia: cucur, basa Thailand: khanom fak bua, ,  atawa khanom chuchun ( atawa )) nyaéta kadaharan has Sunda nu dijieun tina campuran tipung béas, gula jeung cipati. Ieu kuéh ogé dipikawanoh di sakuliah Indonésia, Malaysia, Thailand jeung Viétnam. Di wewengkon Sunda, kuéh cuhcur sok dijual di pasar sarta geus teu bireuk deui. Ari di Brunéi jeung Malaysia, istilah cucur téh dipaké pikeun nyebutkeun goréngan. Jenis cuhcur nu populér di Brunéi jeung Malaysia mah aya Jemput-jemput (Cokodok) jeung Pinjaram (Kuih cucur gula merah/melaka). Di Thailand Kidul, kuéh cuhcur sok disuguhkeun dina acara hajatan nikahkeun.

Ieu caneuteun, dijieun tina tipung béas dicampurkeun jeung gula kawung, sisina ipis tengahna kandel, nyongclo buleud kawas endog ceplok.  Urang Thailand mibanda kayakinan yén cuhcur téh sarupa kawas taraté ni tumuwuh dina kaayaan kumabaé. Jadi, ieu téh kawas katrésna papasangan nu anyar nikah, bakal tumuwuh kalawan lancar jeung suksés dina hirup rumah tanggana. Urang Thailand sok nyuguhkeun cuhcur dina acara hajatan. Sakapeung mah sok dijadikeun hadiah. Biasana, urang Thailand sok langsung didahar saprak nyat anyar ngagoréng lantaran hipu jeung haneut kénéh. Mun diengkeun lila teuing mah sok jadi cepet jeung tengal, loba minyakan deuih.

 Cara Ngadamel 
Nyieun cuhcur merlukeun téhnik ngagoréng anu husus:
 Ngocok Adonan: Campuran tipung jeung gula kudu dikocok lila supados seratna muncul nalika digoréng.
 Ngagoréng: Adonan dicicikeun kana kancah (wajan) leutik anu minyakna parantos panas. Tengahna kudu dikocék-kocék sakedik nganggo lidi supados asakna rata sarta mekar.Resep Nusantara. "Teknik Ngagoréng Cuhcur". Diaksés tanggal 18 Pébruari 2026.

 Tempo ogé 
 Kuéh
 Jemput-jemput
 Pinjaram
 Surabi
 Panekuk

 Rujukan 

 Tutumbu luar 
 Kue Cucur Recipe
 Kue Cucur Recipe 
 Pantip.com
 เสน่ห์ขนมไทย
 การทำขนมฝักบัว: ขนมฝักบัว
 ขนมฝักบัว: การทำขนมฝักบัว
 Thai PBS: ขนมไทยอะไรเอ่ย : ขนมฝักบัว 
 เฮฮาไปกับ PP_NaNokuNg Mission Miss you!!จบภารกิจแล้วค่ะ 
 วิธี และ เคล็ดลับ ในทุกๆเรื่อง ที่จะทำให้ชีวิตของคุณง่ายขึ้น 

Kategori:Kadaharan urang Sunda
Kategori:Kadaharan urang Malayu
Kategori:Kadaharan urang Thailand